Baraka (filme)

Baraka é un filme documental non narrativo de 1992 dirixido por Ron Fricke. O filme foi comparado con Koyaanisqatsi, o primeiro da triloxía "Qatsi" de Godfrey Reggio para os cales Fricke exerceu como director de fotografía. Foi o filme máis recente en ser fotografado en formato 70mm Todd-AO, e o primeiro filme da historia en ser restaurado e escaneado en resolución 8K.

 Contido 
Baraka é un filme documental sen narrativa ou voz. Explora temas a través dun recompilatorio de espectáculos naturais, vida, actividade humana e fenómenos tecnolóxicos rodados en 24 países de tódolos continentes durante 14 meses.

O filme de Ron Fricke é unha continuación do filme de Godfrey Reggio, Koyaanisqatsi de estilo semellante e sen narrativa. Fricke foi fotógrafo e colaborador no filme de Reggio, e para Baraka obrigouse a si mesmo a puír e mellorar as técnicas forográficas empregadas en Koyaanisqatsi. Rodado en 70mm, inclúe unha mestura de estilos fotográficos incluíndo slow motion e time-lapse. Dous sistemas de cámaras foron usados para conseguilo. Un sistema Todd-AO para as tomas convencionais, mais para executar as tomas time-lapse Fricke tiña unha cámara especial construída para combinar a fotografía en time-lapse con movementos perfectamente controlados.

Entre as localizacións do filme encóntranse a Igrexa do Santo Sepulcro de Xerusalén, o templo Ryōan-ji de Kyoto, o lago Natron de Tanzania, os campos de petroleo en chamas de Kuwait, un volcán activo en Hawai, unha terminal de metro chea, as celebracións tribais dos masai en Kenya, e os monxes do mosteiro Dip Tse Chok Ling.

 Notas 

 Véxase tamén 
 Ligazóns externas 


Categoría:Filmes de 1992
Categoría:Filmes dos Estados Unidos de América
Categoría:Filmes dirixidos por Ron Fricke
Categoría:Filmes sobre o medio ambiente
Categoría:Filmes rodados en Ecuador
Categoría:Filmes rodados en Indonesia
Categoría:Filmes rodados no Nepal
Categoría:Filmes rodados en Tanzania
Categoría:Filmes rodados en Delhi
Categoría:Filmes rodados en Arabia Saudita